als_Latn dik_Latn ron_Latn
Kreu i Komunës së Prishtinës, e ka quajtur të turpshëm atë që e ka quajtur tjetërsim të idealit, flamurit dhe himnit për të cilat luftuan familja Jashari dhe Ushtria Çlirimtare e Kosovës, teksa ka folur për ceremoninë e “Epopesë”, në të cilën ka marrë pjesë.
“Sot isha i ftuar dhe prezent në Kazermën e FSK për të shënuar përvjetorin e rënies së komandantit Adem Jashari dhe familjes së tij në festimin tradicional të Epopesë së UÇK. Çuditërisht, në ceremoni nuk u intonua himni kombëtar. Përfaqësuesi i familjes Jashari, Bekim Jashari hoqi dorë nga fjalimi i tij duke thënë para të gjithëve se sot ndihet i ofenduar e i turpëruar nga ky akt”, ka thënë Ahmeti.
“Kjo qeveri mund të shtirret për shumë gjëra por në qoftë se përkujtohet familja Jashari dhe sakrifica e tyre, është i turpshëm tjetërsimi i idealit, flamurit dhe himnit për të cilat luftuan familja Jashari dhe Ushtria Çlirimtare e Kosovës”, ka shtuar ai.
als_Latn als_Latn als_Latn